บลจ.ยอดเยี่ยม!บริหารกองทุนเด่น
ข่าวหุ้นธุรกิจรวบรวมกองทุนที่ให้ผลตอบแทนดีที่สุดมา 50 กองทุน เพื่อเป็นตัวแปรในการตัดสินใจในการลงทุน แต่ไฮไลต์สำคัญ คือ บลจ. ที่บริหารกองทุนแล้วให้ผลตอบแทนดีมากที่สุด ซึ่งถือเป็นผู้จัดการกองทุนอย่างมีฝีมือที่แท้จริง
24 พ.ค. 2558

กองทุนรวมเป็นเครื่องมือการลงทุนรูปแบบหนึ่งที่ผู้ลงทุนหลายๆ คนนำเงินมารวมกันและมอบหมายให้มืออาชีพอย่างบริษัทหลักทรัพย์จัดการกองทุน (บลจ.) ซึ่งมีความเชี่ยวชาญในการลงทุนและได้รับใบอนุญาตจาก ก.ล.ต. ให้บริหารและจัดการเงินลงทุนของประชาชนอย่างเสร็จสรรพ
จากเป็นผู้จัดการเงินลงทุนของประชาชน และอยู่ในการกำกับดูแลของ ก.ล.ต. เพื่อให้ผู้ลงทุนมั่นใจได้ว่า เงินลงทุนได้รับการบริหารจัดการโดยผู้มีความรู้ มีความเชี่ยวชาญ นำเงินไปลงทุนได้อย่างเหมาะสม ตามผู้ลงทุนตั้งใจไว้ว่ามีความปลอดภัย
อีกทั้งเป็นไปตาม ก.ล.ต. พิจารณา อย่างนโยบายการลงทุนต้องเป็นไปตามเกณฑ์ที่กำหนดและต้องชัดเจน ง่ายต่อการเข้าใจของผู้ลงทุน การเปิดเผยเรื่องระดับความเสี่ยงของการลงทุนในกองทุนรวมและผลตอบแทนต้องเป็นไปอย่างเหมาะสม และในโครงการจะต้องเปิดเผยข้อกำหนดสิทธิของผู้ถือหน่วยลงทุน ซึ่งรวมถึงสิทธิในการขายคืนหน่วยลงทุน สิทธิในการรับเงินปันผล (ถ้ามี) สิทธิในการโอนหน่วยลงทุน สิทธิในการลงมติในการแก้ไขโครงการ
ด้วยกลไกการบริหารที่โปร่งใสเป็นไปตามมาตรฐาน ก.ล.ต. ที่ได้วางกลไกให้ บลจ. บริหารกองทุนให้ไปตามกฎเกณฑ์ ซึ่งผลดังกล่าวทำให้การลงทุนในกองทุนค่อนข้างมีความเสี่ยงน้อย เนื่องจากเป็นมืออาชีพในการบริหารกองทุนทั้งนั้น
ทั้งนี้ “ข่าวหุ้นธุรกิจ” มีการรวบรวมกองทุนที่ให้ผลตอบแทนดีที่สุดมา 50 กองทุน เพื่อเป็นตัวแปรในการตัดสินใจในการลงทุน แต่ไฮไลต์สำคัญ คือ บลจ. ที่บริหารกองทุนแล้วให้ผลตอบแทนดีมากที่สุด ซึ่งถือเป็นผู้จัดการกองทุนอย่างมีฝีมือที่แท้จริง
โดยผู้จัดการกองทุนที่มีฝีมือในการบริหารกองทุนเยี่ยมที่สุด ระหว่างวันที่ 17 เม.ย. 58 นำมาเทียบกับวันที่ 11 พ.ค. 58 เป็น บลจ.กรุงไทย มีกองทุนให้ผลตอบแทนดี 8 กองทุน โดยมีกองทุนเปิด เคแทม เวิลด์ เมทัล แอนด์ ไมน์นิ่ง ฟันด์ ให้ผลตอบแทน 9.92%, กองทุนเปิดดับเบิลยูไอเอสอี เคแทม ซีเอสไอ 300 ไชน่า แทร็กเกอร์ ให้ผลตอบแทน 8.34%, กองทุนเปิดเคแทม เวิลด์ อะกริคัลเจอร์ ฟันด์ ให้ผลตอบแทน 7.48%
กองทุนเปิดเคแทม เวิลด์ โกลด์ แอนด์ เพรเชียส เอคควิตี้ ให้ผลตอบแทน 5.83%, กองทุนเปิดเคแทม เวิลด์ ไฟแนนเชียล เซอร์วิส ฟันด์ ให้ผลตอบแทน 5.81%, กองทุนเปิดเคแทม เวิลด์ อิควิตี้ ฟันด์ ให้ผลตอบแทน 3.67%, กองทุนเปิดเคแทม เวิลด์ อิควิตี้ เพื่อการเลี้ยงชีพ ให้ผลตอบแทน 3.53% และกองทุนเปิดเคแทม เวิลด์ เอ็นเนอร์จี ฟันด์ ให้ผลตอบแทน 3.42%
บลจ.กรุงศรี มีกองทุนให้ผลตอบแทนดี 8 กองทุน โดยมีกองทุนเปิดกรุงศรีลาตินอเมริกาอิควิตี้ ให้ผลตอบแทน 5.79%, กองทุนเปิดกรุงศรียุโรปอิควิตี้เพื่อการเลี้ยงชีพ ให้ผลตอบแทน 5.13%, กองทุนเปิดกรุงศรียุโรปอิควิตี้ ให้ผลตอบแทน 5.03%,กองทุนเปิดกรุงศรีโกลบอลสมอล-มิดแคปอิควิตี้ปันผล ให้ผลตอบแทน 4.83%, กองทุนเปิดกรุงศรีโกลบอลไฮเพย์เอาท์ ให้ผลตอบแทน 4.72%, กองทุนเปิดกรุงศรียูเอสอิควิตี้ ให้ผลตอบแทน 2.37%, กองทุนเปิดกรุงศรีโกลบอลเฮลธ์แคร์อิควิตี้เพื่อการเลี้ยงชีพ ให้ผลตอบแทน 1.91% และกองทุนเปิดกรุงศรีโกลบอลเฮลธ์แคร์อิควิตี้ปันผล ให้ผลตอบแทน 1.82%
บลจ.อเบอร์ดีน มีกองทุนให้ผลตอบแทนดี 7 กองทุน โดยมีกองทุนเปิด อเบอร์ดีน ยูโรเปี้ยน โกรท ฟันด์ ให้ผลตอบแทน 5.25%, กองทุนเปิดอเบอร์ดีน ไชน่า เกทเวย์ ฟันด์ ให้ผลตอบแทน 4.00%, กองทุนเปิด อเบอร์ดีน เวิลด์ ออพพอร์ทูนิตี้ส์ ฟันด์ ให้ผลตอบแทน 2.89%, กองทุนเปิด อเบอร์ดีน เอเชีย แปซิฟิค เอคควิตี้ ฟันด์ ให้ผลตอบแทน 2.53%, กองทุนเปิด อเบอร์ดีนเอเชีย แปซิฟิค เอคควิตี้ เพื่อการเลี้ยงชีพ ให้ผลตอบแทน 2.43%, กองทุนเปิด อเบอร์ดีน โกลบอล อีเมอร์จิ้ง โกรท ฟันด์ ให้ผลตอบแทน 2.21% และกองทุนเปิด อเบอร์ดีน อเมริกัน โกรท ฟันด์ ให้ผลตอบแทน 1.88%
บลจ.แมนูไลฟ์ มีกองทุนให้ผลตอบแทนดี 6 กองทุน โดยกองทุนเปิด แมนูไลฟ์ สเตร็งค์ ยูโรเปี้ยน โกรท เอฟไอเอฟชนิดจ่ายเงินปันผล ให้ผลตอบแทน 6.71%, กองทุนเปิด แมนูไลฟ์ สเตร็งค์ ยูโรเปี้ยน โกรท เอฟไอเอฟชนิดสะสมมูลค่า ให้ผลตอบแทน 6.71%, กองทุนเปิด แมนูไลฟ์ สเตร็งค์ อิเมอร์จิ้ง อีสเทอร์น ยุโรป เอฟไอเอฟ ให้ผลตอบแทน 5.07%, กองทุนเปิด แมนูไลฟ์ สเตร็งค์ อเมริกันโกรท เอฟไอเอฟ ให้ผลตอบแทน 4.50%, กองทุนเปิด แมนูไลฟ์ สเตร็งค์ ไชน่า แวลู เอฟไอเอฟ ให้ผลตอบแทน 3.77% และกองทุนเปิด แมนูไลฟ์ สเตร็งค์ เฮลธ์แคร์ เอฟไอเอฟ ชนิดสะสมมูลค่า ให้ผลตอบแทน 3.75%
บลจ.ยูโอบี (ประเทศไทย) จำกัด มีกองทุนให้ผลตอบแทนดี 5 กองทุน โดยกองทุนเปิด ยูโอบี สมาร์ท โกลด์ แอนด์ ไมน์นิ่ง อิควิตี้ ให้ผลตอบแทน 4.66%, กองทุนเปิด โกลบอล วอเตอร์ ให้ผลตอบแทน 3.77%, กองทุนเปิด ยูโอบี สมาร์ท อินเตอร์เนชั่นแนล โกรว์ธ ให้ผลตอบแทน 2.98%, กองทุนเปิด ออล เอเชีย อีควิตี้ ให้ผลตอบแทน 2.29% และกองทุนเปิด เกรธเธอร์ ไชน่า ให้ผลตอบแทน 1.93%
บลจ.ทหารไทย มีกองทุนให้ผลตอบแทนดี 4 กองทุน โดยกองทุนเปิดทหารไทย World Equity Index ให้ผลตอบแทน 5.32%, กองทุนเปิดทหารไทย Global Quality Growth ให้ผลตอบแทน 2.49%, กองทุนเปิดทหารไทย China Equity Index ให้ผลตอบแทน 2.08% และกองทุนเปิดทหารไทย Emerging Markets Equity Index ให้ผลตอบแทน 1.98%
บลจ.เมย์แบงก์ (ประเทศไทย) จำกัด มีกองทุนให้ผลตอบแทนดี 4 กองทุน โดยกองทุนเปิดเมย์แบงก์ ยูเอส อีทีเอฟ ให้ผลตอบแทน 4.52%, กองทุนเปิดเมย์แบงก์ อีเมอร์จิ้ง อีทีเอฟ ให้ผลตอบแทน 4.24%, กองทุนเปิดเมย์แบงก์ เจแปน อีทีเอฟ ให้ผลตอบแทน 4.18% และกองทุนเปิดเมย์แบงก์ ยูโร อีทีเอฟ ให้ผลตอบแทน 3.80%
บลจ.กสิกรไทย มีกองทุนให้ผลตอบแทนดี 2 กองทุนโดยกองทุนเปิดเค โกลบอล อิควิตี้ให้ผลตอบแทน 3.76% และกองทุนเปิดเค มีน่า หุ้นทุน ให้ผลตอบแทน 3.22%
นอกจากนี้ มี บลจ. ให้ผลตอบแทนดี 1 กองทุน อาทิ บลจ.เอ็มเอฟซี มีกองกองทุนเปิดเอ็มเอฟซี อินเตอร์เนชั่นแนล แนชเชอรัล รีซอร์ส ฟันด์ ให้ผลตอบแทน 2.94%, บลจ.ทิสโก้ มีกองทุนเปิด ทิสโก้ ละติน อเมริกา ให้ผลตอบแทน 2.91%, บลจ.ไทยพาณิชย์ มีกองทุนเปิดไทยพาณิชย์ หุ้นจีนเอแชร์ ให้ผลตอบแทน 2.64%, บลจ.บัวหลวง กองทุนเปิดบัวหลวงหุ้นญี่ปุ่น ให้ผลตอบแทน 2.23%, บลจ.แอสเซท พลัส มีกองทุนเปิดแอสเซทพลัสนิปปอนโกรท ให้ผลตอบแทน 1.90% และบลจ.ธนชาต มีกองทุนเปิดธนชาต โกลบอล เอ็นเนอร์จี ฟันด์ ให้ผลตอบแทน 1.74%
ข้อมูลข้างต้นเป็นเพียงการสรุปการบริหารกองทุนระยะสั้นเท่านั้น หากอยากเห็นว่าฝีมือที่แท้จริงต้องดูระยะยาว!!
…
 
50 อันดับกองทุนที่ให้ผลตอบแทนสูงสุดลงมาหาน้อยสุดระหว่างวันที่ 17 เม.ย. 58-11 พ.ค. 58
